open-index/open-wikipedia-markdown huggingface dataset:
รายชื่อโรงเรียนในจังหวัดอำนาจเจริญ

## ภาพรวม

## รายชื่อโรงเรียนในจังหวัดอำนาจเจริญแบ่งตามสังกัด

### สำนักงานคณะกรรมการการศึกษาขั้นพื้นฐาน

#### สำนักงานเขตพื้นที่การศึกษามัธยมศึกษาอุบลราชธานี อำนาจเจริญ
จังหวัดอำนาจเจริญอยู่ในเขตพื้นที่การศึกษามัธยมศึกษา เขต 29 ร่วมกับจังหวัดอุบลราชธานี และมีโรงเรียนในสังกัดจำนวน 22 โรงเรียน โดยแบ่งเป็น 4 สหวิทยาเขตได้แก่
* **สหวิทยาเขตเมืองอำนาจ** รับผิดชอบโรงเรียนในอำเภอเมืองอำนาจเจริญ (4 โรงเรียน) และอำเภอเสนางคนิคม
* **สหวิทยาเขตปทุมราชวงศา** รับผิดชอบโรงเรียนในอำเภอเมืองอำนาจเจริญ (โรงเรียนสร้างนกทาวิทยาคม) อำเภอชานุมาน อำเภอปทุมราชวงศา
* **สหวิทยาเขตหัวตะพาน** รับผิดชอบโรงเรียนในอำเภอเมืองอำนาจเจริญ (3 โรงเรียน โรงเรียนนาจิกวิทยา โรงเรียนนายมวิทยาคาร โรงเรียนน้ำปลีกศึกษา) และอำเภอหัวตะพาน
* **สหวิทยาเขตพนา** รับผิดชอบโรงเรียนในอำเภอเมืองอำนาจเจริญ (โรงเรียนปลาค้าววิทยานุสรณ์) อำเภอพนา และอำเภอลืออำนาจ

#### สำนักงานเขตพื้นที่การศึกษาประถมศึกษาอำนาจเจริญ
สพป.อำนาจเจริญมีพื้นที่ครอบคลุมทั้งจังหวัดอำนาจเจริญ

#### สำนักบริหารงานการศึกษาพิเศษ
จังหวัดอำนาจเจริญมีโรงเรียนสังกัดสำนักบริหารงานการศึกษาพิเศษ 1 โรงเรียนได้แก่โรงเรียนราชประชานุเคราะห์ 54 ตั้งอยู่ที่ตำบลโนนหนามแท่ง อำเภอเมืองอำนาจเจริญ

### องค์กรปกครองส่วนท้องถิ่น
จังหวัดอำนาจเจริญมีโรงเรียนสังกัดองค์กรปกครองส่วนท้องถิ่น 8 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่เทศบาลเมืองอำนาจเจริญ (3 โรงเรียน) และเทศบาลตำบล 4 แห่ง

### สำนักงานคณะกรรมการการศึกษาเอกชน

### โรงเรียนพระปริยัติธรรม แผนกสามัญศึกษา
สังกัด สำนักงานการศึกษาพระปริยัติธรรม แผนกสามัญศึกษา

สำนักเขตการศึกษาพระปริยัติธรรมแผนกสามัญ เขต 9


อำนาจเจริญ
หมวดหมู่:รายชื่อเกี่ยวกับจังหวัดอำนาจเจริญ
ทูเดย์โชว์

**ทูเดย์โชว์** (ชื่อเดิม **ทูไนท์โชว์**) เดิมรายการนี้เป็นรายการโทรทัศน์ประเภทวาไรตี้ทอล์กโชว์ ที่นำเสนอสาระและความบันเทิงในช่วงเวลากลางคืน ดำเนินรายการโดย ไตรภพ ลิมปพัทธ์ (เป็นหลัก) ออกอากาศทุกวันจันทร์ เวลา 23.15-00.45 น. เริ่มออกอากาศเป็นครั้งแรก เมื่อวันจันทร์ที่ 4 พฤษภาคม พ.ศ. 2552 ทางสถานีโทรทัศน์ไทยทีวีสีช่อง 3 โดยเริ่มแรกออกอากาศเพียง 1ชั่วโมง คือรายการจบเวลา 00.00 น. จนถึงวันที่ 8 มิถุนายน พ.ศ. 2552 รายการจบ 00.30 น. 

ในช่วงหนึ่ง รายการทูไนท์โชว์ ออกอากาศ 2 ประเทศ คือประเทศไทย และประเทศกัมพูชา โดยในประเทศกัมพูชา ออกอากาศเป็นภาษาเขมร ซึ่งไม่ได้เอาเทปจากไทยและไม่ได้ใช้พิธีกรเดียวกันกับไทย ซึ่งจะทำการตัดต่อบางส่วนเฉพาะเนื้อหาในรายการและใช้พิธีกรจากในประเทศของตนเอง

ในประเทศกัมพูชาออกอากาศทาง สถานีโทรทัศน์กองยุทธพลเขมรภูมินทร์ ทุกวันศุกร์ 22:30-22:45 และ สถานีโทรทัศน์ใหม่กัมพูชา ทุกวันอาทิตย์ 00:30-00:55 เป็นรายการสุดท้าย

จนกระทั่งวันที่ 5 กรกฎาคม พ.ศ. 2558 รายการทูไนท์โชว์ เปลี่ยนชื่อเป็น ทูเดย์โชว์ และได้ย้ายเวลาออกอากาศของรายการมาเป็นช่วงเวลากลางวันในทุกวันอาทิตย์ เวลา 14.45 น. - 16.00 น. ปัจจุบัน ออกอากาศในเวลา 15.00 - 16.00 น.

อนึ่ง ในช่วงที่มีพระราชพิธีฉลองสิริราชสมบัติครบ 70 ปี ทางสถานีและเจ้าของรายการตัดสินใจงดการออกอากาศของรายการไปก่อนในช่วงเดือนมิถุนายนในวันที่ 12 มิถุนายน พ.ศ. 2559 และกลับมาออกอากาศปกติในวันที่ 19 มิถุนายน พ.ศ. 2559

ตั้งแต่วันที่ 4 มกราคม พ.ศ. 2569 ไตรภพ ดำเนินรายการ *ทูเดย์โชว์* เพียงคนเดียว ซึ่งถือเป็นการดำเนินรายการทอล์คโชว์โดยคนเดียวของไตรภพในรอบหลายปี

## ทูไนท์โชว์
รายการได้แบ่งการออกอากาศเป็น 2 หรือ 3 ช่วง ได้แก่

### ช่วงที่ 1
* ช่วงอเมซิ่ง ต่างแดน โดย ณวัฒน์ อิสรไกรศีล พาเที่ยวเมืองแปลก เรื่องราวที่ไม่เคยเห็นมาก่อน  โดยแบ่งเป็น  30 นาที

### ช่วงที่ 2
* ช่วงสัมภาษณ์ โดยแขกรับเชิญ ที่จะมาให้สัมภาษณ์เรื่องราวต่าง ๆ ของตัวเองและปิดท้ายช่วงนี้ด้วยการแจกรูปภาพของแขกรับเชิญที่มาออกรายการ ในกรอบขนาดใหญ่ไว้เป็นที่ระลึก โดยแบ่งเป็น 45-60 นาที

### ช่วงที่ 3
* **ช่วงร้องเพลง** โดยจะเชิญนักร้องมาร้องเพลงเป็นการปิดรายการ (บางครั้งถ้าช่วงสัมภาษณ์ใช้เวลา 60 นาทีจะไม่มีช่วงร้องเพลงนี้)

## ทูเดย์โชว์
ในปัจจุบัน รายการได้แบ่งการออกอากาศเป็น 1 ช่วง ได้แก่

* ช่วงสัมภาษณ์ โดยแขกรับเชิญ ที่จะมาให้สัมภาษณ์เรื่องราวต่าง ๆ ของตัวเองและปิดท้ายช่วงนี้ด้วยการแจกรูปภาพของแขกรับเชิญที่มาออกรายการ ในกรอบขนาดใหญ่ไว้เป็นที่ระลึก

## ระยะเวลาในการออกอากาศ

## ดูเพิ่ม
* ทไวไลท์โชว์
* คลับเซเวน

หมวดหมู่:รายการโทรทัศน์ช่อง 3
หมวดหมู่:รายการโทรทัศน์ช่อง 3 เอชดี
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2552
พระเจ้าหลุยส์ที่ 7 แห่งฝรั่งเศส

**พระเจ้าหลุยส์ที่ 7 แห่งฝรั่งเศส** ( หรือ ) (ค.ศ. 1120 - 18 กันยายน ค.ศ. 1180) ทรงเป็นพระมหากษัตริย์แห่งชาวแฟรงก์แห่งราชวงศ์กาเปเตียง ผู้ทรงครองราชบัลลังก์ฝรั่งเศสระหว่างวันที่ 25 ตุลาคม ค.ศ. 1131 จนเสด็จสวรรคตเมื่อวันที่ 18 กันยายน ค.ศ. 1180 รัชสมัยของพระองค์เป็นรัชสมัยที่เต็มไปด้วยความขัดแย้งระหว่างอำนาจของขุนนางจากตระกูลต่างๆ โดยเฉพาะตระกูลอองชู (อองเฌแว็ง), เป็นช่วงของการเริ่มต้นของความขัดแย้งระหว่างราชอาณาจักรฝรั่งเศสและราชอาณาจักรอังกฤษ และการเข้าร่วมในสงครามครูเสดครั้งที่ 2 

พระเจ้าหลุยส์ที่ 7 เสด็จพระราชสมภพเมื่อปี ค.ศ. 1120 เป็นพระราชโอรสพระองค์รองในพระเจ้าหลุยส์ที่ 6 แห่งฝรั่งเศส จึงทรงได้รับขนานพระนามว่า “ผู้ลูก” และ พระราชินีอเดลแลด พระองค์ทรงได้รับการเลี้ยงดูเพื่อให้เข้าเป็นนักบวชเมื่อเจริญพระชนมายุขึ้น แต่เมื่อพระเชษฐาพระเจ้าฟิลิปผู้ครองราชบัลลังก์ร่วมกับพระราชบิดาเสด็จสวรรคตด้วยอุบัติเหตในปี ค.ศ. 1131 หลุยส์ที่ 7 จึงกลายเป็นรัชทายาท พระองค์ทรงมีการศึกษาสูงและมีความศรัทธาทางศาสนาอย่างมุ่งมั่นเหมาะสมที่มีหน้าที่ทางศาสนามากกว่าการปกครองบ้านเมือง เมื่อยังทรงพระเยาว์พระองค์ทรงใช้เวลาส่วนใหญ่ที่มหาวิหารแซงต์เดนีส์และทรงสร้างความสัมพันธ์กับแอ็บบ็อทซูแฌร์ผู้มีบทบาทสำคัญในต้นรัชสมัยของพระองค์

พระเจ้าหลุยส์ที่ 7 ทรงเสกสมรสสามครั้ง ครั้งแรกกับอาลีเยนอร์แห่งอากีแตน ครั้งที่สองกับคอนแสตนซ์แห่งคาสตีล และครั้งสุดท้ายกับอเดเลแห่งชองปาญ

## อ้างอิง

## ดูเพิ่ม
* ราชวงศ์กาเปเตียง
* ประวัติศาสตร์ฝรั่งเศส

หมวดหมู่:บุคคลที่เกิดในปี พ.ศ. 1663
หมวดหมู่:พระมหากษัตริย์ฝรั่งเศส
หมวดหมู่:ราชวงศ์กาเปเซียง
หมวดหมู่:บุคคลในสงครามครูเสดครั้งที่ 2
หมวดหมู่:ดยุกแห่งอากีแตน
พระเจ้าฟีลิปที่ 2 แห่งฝรั่งเศส

**พระเจ้าฟีลิปที่ 2 แห่งฝรั่งเศส** () หรือที่รู้จักในพระนาม **ฟีลิป เอากุสตุส** (Philip Augustus) () (21 สิงหาคม ค.ศ. 1165 - 14 กรกฎาคม ค.ศ. 1223) ทรงเป็นพระมหากษัตริย์แห่งฝรั่งเศสแห่งราชวงศ์กาเปเตียง ผู้ทรงครองราชบัลลังก์ฝรั่งเศสระหว่างวันที่ 1 พฤศจิกายน ค.ศ. 1179 จนเสด็จสวรรคตเมื่อวันที่ 14 กรกฎาคม ค.ศ. 1223 รัชสมัยของพระองค์เป็นรัชสมัยแรกที่ออกพระนามว่า "พระมหากษัตริย์แห่งฝรั่งเศส" ซึ่งในรัชสมัยก่อนหน้านี้ล้วนแต่ออกพระนามว่า "พระมหากษัตริย์ของชาวแฟรงก์"

พระเจ้าฟีลิปที่ 2 เสด็จพระราชสมภพเมื่อวันที่ 21 สิงหาคม ค.ศ. 1165 ที่โกแนส ในฝรั่งเศส เป็นพระราชโอรสในพระเจ้าหลุยส์ที่ 7 และพระอัครมเหสีองค์ที่สามพระราชินีอเดเล ฟีลิปมีพระนามเล่นว่า “Dieudonné”—“ของขวัญจากพระเจ้า”—เพราะทรงพระราชโอรสที่เกิดเมื่อพระราชบิดามีพระชนมายุมากแล้ว

พระเจ้าฟีลิปเป็นพระมหากษัตริย์ผู้ทรงมีความสามารถมากที่สุดพระองค์หนึ่งในยุคกลางในการขยายดินแดนและในการเพิ่มพูนอำนาจของพระมหากษัตริย์ จนได้รับพระฉายานามจากผู้จดบันทึกประวัติศาสตร์ว่า “เอากุสตุส” ทรงแยกตัวจากจักรวรรดิอ็องเฌอแว็ง และทรงได้รับชัยชนะต่อกลุ่มพันธมิตรของฝ่ายที่เป็นปฏิปักษ์ต่อพระองค์ที่รวมทั้งเยอรมนี เฟล็มมิช และอังกฤษในยุทธการบูวีนส์ (Battle of Bouvines) ในปี ค.ศ. 1214 ในด้านการปกครองพระองค์ก็ทรงจัดระเบียบแบบแผนการปกครองของรัฐบาลใหม่ สร้างความมั่นคงทางการคลังให้แก่อาณาจักรที่ทำให้ฝรั่งเศสเกิดความมั่งคั่งขึ้นอย่างรวดเร็วจนกลายเป็นอาณาจักรที่เจริญรุ่งเรืองและทรงอำนาจที่สุดในยุโรป นอกจากนั้นแล้วก็ยังเป็นพระมหากษัตริย์ที่เป็นที่นิยมของพสกนิกรโดยทั่วไป เพราะทรงควบคุมอำนาจของขุนนางและผ่านอำนาจนั้นไปยังชนชั้นกลาง

พระเจ้าฟีลิปทรงเสกสมรสสามครั้ง ครั้งแรกกับอิสซาเบลลาแห่งเอโนลท์ ครั้งที่สองกับอิงเกอร์บอร์กแห่งเดนมาร์ก และครั้งสุดท้ายกับแอ็กเนสแห่งเมราเนีย

## อ้างอิง

* Payne, Robert. *The Dream and the Tomb: A History of the Crusades.* New York: Stein and Day, 1984. ISBN 0-8128-2945-X
* Baldwin, John W. *The Government of Philip Augustus: Foundations of French Royal Power in the Middle Ages.* Berkeley: University of California Press, 1986. 
* Meade, Marion. *Eleanor of Aquitaine: A Biography.* New York: Hawthorn Books, 1977. ISBN 0-8015-2231-5
* Flori, Jean; Tucker, Spencer (2019). "King Philip II". In Tucker, Spencer C. (ed.). Middle East Conflicts from Ancient Egypt to the 21st Century: An Encyclopedia and Document Collection. ABC-CLIO. p. 999.
* Baldwin, John W. (1991). The Government of Philip Augustus: Foundations of French Royal Power in the Middle Ages. University of California Press. p. 3.

## ดูเพิ่ม
* ราชวงศ์กาเปเตียง
* ประวัติศาสตร์ฝรั่งเศส

หมวดหมู่:บุคคลที่เกิดในปี พ.ศ. 1708
หมวดหมู่:พระมหากษัตริย์ฝรั่งเศส
หมวดหมู่:ราชวงศ์กาเปเซียง
หมวดหมู่:บุคคลในสงครามครูเสดครั้งที่ 3
จังเกิล

**จังเกิล** () เป็นดนตรีอิเล็กทรอนิกส์ประเภทหนึ่งที่มีความใกล้เคียงกับดนตรีดรัมแอนด์เบส ได้รับอิทธิพลจาก เบรกบีตฮาร์ดคอร์ เทคโน และ เร็กเก/ดั๊บ/แดนซ์ฮอลล์ มีลักษณะจังหวะเบรกบีตที่รวดเร็ว (ความเร็วอยู่ระหว่าง 150–200 bpm) กับดั๊บเร็กเกไลน์เบสพร้อมกับหนักในการใช้ลูป แซมเพิล และเอฟเฟกต์สังเคราะห์ ด้วยการเปลี่ยนเสียงรัวสแนร์ที่มักใช้ในโอลด์สคูลจังเกิล จังเกิลเป็นแนวเพลงที่มาก่อนดรัมแอนด์เบส แนวเพลงรู้จักกันทั่วไปของดนตรีอิเล็กทรอนิกส์

## อ้างอิง

## แหล่งข้อมูลอื่น
* renegaderadio.co.uk/

หมวดหมู่:ดรัมแอนด์เบส
พระเจ้าฟีลิปที่ 3 แห่งฝรั่งเศส

**พระเจ้าฟีลิปที่ 3 แห่งฝรั่งเศส** ( หรือ ) (30 เมษายน ค.ศ. 1245 - 5 ตุลาคม ค.ศ. 1285) ทรงเป็นพระมหากษัตริย์แห่งฝรั่งเศสแห่งราชวงศ์กาเปเตียง ผู้ทรงครองราชบัลลังก์ฝรั่งเศสระหว่างวันที่ 25 สิงหาคม ค.ศ. 1270 จนเสด็จสวรรคตเมื่อวันที่ 5 ตุลาคม ค.ศ. 1285 

พระเจ้าฟีลิปที่ 3 เสด็จพระราชสมภพเมื่อวันที่ 30 เมษายน ค.ศ. 1245 ที่ปัวส์ซี ในประเทศฝรั่งเศส พระองค์เป็นพระราชโอรสในพระเจ้าหลุยส์ที่ 9 แห่งฝรั่งเศส และพระราชินีมาร์การิดา ฟีลิปเสด็จติดตามพระราชบิดาไปยังตูนิเซียเพื่อไปต่อสู้ในสงครามครูเสดครั้งที่ 8 ในปี ค.ศ. 1270 พระราชบิดาเสด็จสวรรคตที่ตูนิส ฟีลิปได้รับการประกาศให้เป็นพระมหากษัตริย์เมื่อมีพระชนมายุได้ 25 พรรษา พระเจ้าฟีลิปทรงเป็นผู้ไม่มีความเด็ดขาดในการตัดสินใจ ทรงเป็นคนอ่อน, ขี้อาย และถูกข่มง่ายโดยผู้มีบุคลิกที่แข็งกว่าเช่นพระราชบิดามารดา และทรงอยู่ใต้อิทธิพลของพระราชบิดา พระองค์ทรงได้รับพระนามว่า “ผู้กล้าหาญ” (the Bold) เพราะทรงเป็นผู้มีความสามารถในการรบและการอาชามิใช่เพราะจากพระลักษณะนิสัย พระองค์ทรงเป็นผู้มีความเคร่งศาสนาแต่ไม่ใช่อย่างผู้มีความรู้ ทรงตามอย่างผู้อื่นเมื่อแรกเริ่มก็ตามอย่าง Pierre de la Broce และต่อมาพระปิตุลาพระเจ้าการ์โลที่ 1 แห่งเนเปิลส์

## อ้างอิง

## ดูเพิ่ม
* ราชวงศ์กาเปเซียง
* ประวัติศาสตร์ฝรั่งเศส

หมวดหมู่:พระมหากษัตริย์ฝรั่งเศส
หมวดหมู่:ราชวงศ์กาเปเซียง
หมวดหมู่:บุคคลในสงครามครูเสดครั้งที่ 8
7 ปี โลกไม่มีวันลืม

**เซเวนเยียร์สอินทิเบต** () เป็นภาพยนตร์ที่สร้างจากหนังสืออัตชีวประวัติของไฮน์ริค ฮาร์เรอร์ นักไต่เขาชาวออสเตรียที่ใช้ชีวิตอยู่ในทิเบตระหว่างปี ค.ศ. 1944 ถึง 1951 ในระหว่างสงครามโลกครั้งที่สอง จนถึงการรุกรานทิเบตโดยกองทัพปลดปล่อยประชาชนจีน มีชื่อภาษาไทยว่า "7 ปี โลกไม่มีวันลืม"

ภาพยนตร์เรื่องนี้กำกับโดยฌอง ฌากส์ อันโน นำแสดงโดยแบรด พิตต์ และเดวิด ทีวลิส รับบทเป็นไฮน์ริค แฮร์เรอร์ และปีเตอร์ ออฟชไนเตอร์ สองนักไต่เขาชาวออสเตรียที่ขณะนั้นอยู่ใต้การปกครองของนาซีเยอรมนี ทั้งสองเป็นตัวแทนของเยอรมนีในการพิชิตยอดเขานังกาปาร์บัต บนเทือกเขาหิมาลัย แต่เมื่อเยอรมนีประกาศสงครามกับสหราชอาณาจักรจึงถูกจับตัวเป็นเชลยสงคราม และส่งเข้าค่ายกักกัน ทั้งสองหลบหนีออกมาจากค่ายและเดินเท้าขึ้นเหนือไปสู่ทิเบต ได้พบกับทะไลลามะ องค์ที่สิบสี่ในวัยเด็ก ได้เป็นครูสอนวิชาภูมิศาสตร์และดาราศาสตร์ให้กับพระองค์ และเป็นที่ปรึกษาทางการทหารให้กับกองทัพทิเบต ทั้งสองใช้ชีวิตอยู่ในพระราชวังโปตาลาเป็นเวลาเจ็ดปีจนกระทั่งองค์ทะไลลามะทรงเข้าพิธีครองบัลลังก์อย่างเป็นทางการ และเดินทางกลับออสเตรียหลังจากกองทัพปลดปล่อยประชาชนจีน เข้ารุกรานทิเบตในปี ค.ศ. 1950

ภาพยนตร์เรื่องนี้แต่งดนตรีประกอบภาพยนตร์โดยจอห์น วิลเลียมส์ มีโยโย มาเป็นนักดนตรีโซโล ภาพยนตร์ถ่ายทำส่วนใหญ่ในอาร์เจนตินา โดยมีภาพฟุตเตจบางส่วนได้มาจากการลักลอบถ่ายทำในสถานที่จริง  บางส่วนถ่ายทำในเนปาล ชิลี และแคนาดา เนื้อหาในภาพยนตร์นำเสนอภาพทะไลลามะ องค์ที่สิบสี่ในทางบวก และกองทัพปลดปล่อยประชาชนในทางลบ  ส่งผลให้ผู้กำกับและนักแสดงนำทั้งสอง ถูกห้ามเข้าประเทศจีน 

## อ้างอิง

## แหล่งข้อมูลอื่น
*  (1997)
* The Wild Things of God: Seven Years in Tibet 

หมวดหมู่:ภาพยนตร์ที่ออกฉายในปี พ.ศ. 2540
หมวดหมู่:ภาพยนตร์อเมริกัน
หมวดหมู่:ภาพยนตร์อังกฤษ
หมวดหมู่:ภาพยนตร์ที่ถ่ายทำในประเทศอาร์เจนตินา
หมวดหมู่:ภาพยนตร์ที่ถ่ายทำในประเทศชิลี
หญ้าละออง

**หญ้าละออง** Less. หรือบางท้องถิ่นเรียกต้น**หมอน้อย**หรือ**เสือสามเขา**เป็นพืชล้มลุก ลำต้นเป็นสัน มีขนนุ่ม ใบล่างจะมีลักษณะป้อมสั้นกว่าใบที่อยู่ข้างบน ขอบใบเป็นจัก ออดดอกที่ปลายยอด สีม่วงอมแดง ดอกแก่เป็นสีขาว เมล็ดมีขนยาวสีขาว

ในทางยาสมุนไพร พืชชนิดนี้มีฤทธิ์ในด้านการแก้บวม ดูดหนอง ใบแก้ตาแดง เมล็ดและรากขับพยาธิ  สารสกัดจากเมทานอล มีฤทธิ์ต่อต้าน CTX-induced toxicity ในหนู 

## รวมรูป



ไฟล์:Vernonia cinerea (Ash Fleabane) in Talakona forest, AP W IMG 8554.jpg|หญ้าละอองในรัฐอานธรประเทศ อินเดีย 

ไฟล์:Vernonia cinerea (Ash Fleabane) in Talakona forest, AP W IMG 8553.jpg|หญ้าละอองในป่าตาลาโกนา 

ไฟล์:Vernonia cinerea (Ash Fleabane) in Talakona forest, AP W IMG 8552.jpg|หญ้าละอองในป่าตาลาโกนา 

ไฟล์: Vernonia cinerea 2.jpg|หญ้าละอองในฟิลิปปินส์


## อ้างอิง

หมวดหมู่:วงศ์ทานตะวัน
หมวดหมู่:สมุนไพร
ลูกใต้ใบ

**ลูกใต้ใบ** ( L.) เป็นพืชล้มลุก ต้นเล็ก ใบเป็นใบเดี่ยว เรียงตัวคล้ายใบประกอบ ทำให้บางครั้งเกิดความสับสนว่าเป็นใบประกอบ ออกดอกตามข้อ หนึ่งข้อมีหนึ่งใบ โคนก้านใบติดกับลำต้น สีม่วงแดง ดอกสีเขียว ดอกออกตามซอกก้านใบย่อยและห้อยลง ผลกลมเรียบ เมื่อแก่แตกเป็นสามพู

ในทางยาสมุนไพร ลูกใต้ใบมีฤทธิ์แก้โรคเบาหวาน ขับปัสสาวะ เป็นยาบำรุงธาตุ ขับประจำเดือน มีการศึกษาวิจัยทางการแพทย์เกี่ยวกับการนำไปใช้ประโยชน์ทางยาและอาจจะมีฤทธิ์ต้านไวรัสเอดส์และไวรัสตับอักเสบบี ลดความดันโลหิต ลดความเป็นพิษต่อตับ ในบราซิลและเปรูใช้เป็นยารักษาโรคนิ่วในไต และสามารถยับยั้งการเกิดก้อนนิ่วในหนูที่กินน้ำคั้นของพืชนี้ได้ ชาวโอรังอัซลีในรัฐเปรัก ประเทศมาเลเซีย ใช้ทั้งต้นนำไปต้มใช้รักษาดีซ่าน

## ดูเพิ่ม
* หญ้าใต้ใบ

## อ้างอิง

## แหล่งข้อมูลอื่น

* Bhuiaonla (''Phyllanthus niruri''): A Useful Medicinal Weed. *NewCROPS*. Purdue University.
* Medicinal Uses. *NewCROPS*. Purdue University.
* Chanca Piedra. *Tropical Plant Database*. Rain-Tree Publishers.
* 
* 
* 

หมวดหมู่:สกุลมะขามป้อม
หมวดหมู่:สมุนไพร
หมวดหมู่:พืชที่มีฤทธิ์ต้านไวรัส
เอมมา โรเบิตส์

**เอมมา โรส โรเบิตส์** (; เกิด 10 กุมภาพันธ์ ค.ศ. 1991) เป็นนักแสดงและนักร้องชาวอเมริกัน มีผลงานการแสดงครั้งแรกในบทบาทนักแสดงเด็กจากภาพยนตร์เรื่อง *[[โบลว์ ราชายานรก]]* (2001)​ จากนั้นเธอได้แสดงนำในซิตคอมของนิคคาโลเดียนเรื่อง *Unfabulous* (2004–2007) ซึ่งทำให้เธอได้รับการเสนอชื่อเข้าชิงรางวัลทีนชอยส์อะวอดส์และซิกซ์ยังอาร์ตติสอะวอดส์ ในปี ค.ศ. 2005 เธอออกอัลบั้มครั้งแรกชื่อ *Unfabulous and More* เป็นอัลบั้มเพลงประกอบละครในบทบาทที่เธอแสดงเอง

หลังจาก *Unfabulous* จบลง โรเบิตส์ได้แสดงนำในภาพยนตร์แนวโรแมนติก-คอมเมดีและภาพยนตร์แนววัยรุ่น​ที่ประสบความสำเร็จหลายเรื่องเช่น *[[ซัมเมอร์ปิ๊ง..เงือกสาวสุดฮอท]]* (2006), *[[แนนซี่ ดรูว์ สาวน้อยนักสืบ]]* (2007), *[[คุณหนูไฮโซ เปรี้ยวซ่าเกินร้อย]]* (2008), *​[[โรงแรมสี่ขาก๊วนหมาจอมกวน]]*​ (2009) นอกจากนี้ เธอยังได้ร่วมแสดงกับ จูเลีย โรเบิตส์ ซึ่งเป็นคุณอาของเธอในภาพยนตร์เรื่อง *[[วาเลนไทน์เดย์ หวานฉ่ำ วันรักก้องโลก]]* (2010) รวมทั้งได้แสดงนำใน *​[[ขอบ้าสักพัก หารักให้เจอ]]*​ (2010), *​[[วิชารัก อยากให้เธอช่วยติว]]* (2011)​ ​และ *[[มิลเลอร์ มิลรั่ว ครอบครัวกำมะลอ]]* (2013) 

นอกจากจะมีผลงานในภาพยนตร์แนววัยรุ่นแล้ว โรเบิตส์ยังมีผลงานการแสดงในบทที่เป็นผู้ใหญ่มากขึ้นในภาพยนตร์แนวดรามาเรื่อง *[[ไลม์ไลฟ์]]* (2008) และแสดงนำในภาพยนตร์ระทึกขวัญเรื่อง *[[4.3.2.1]]* (2010), ภาพยนตร์สยองขวัญเรื่อง ​*[[สครีม 4 หวีด…แหกกฏ]]* (2011), *[[มิลเลอร์ มิลรั่ว ครอบครัวกำมะลอ]]* (2013), ภาพยนตร์ระทึกขวัญจิตวิทยาเรื่อง *​[[เดือนสองต้องตาย]]*​ (2015)​, *[[สวรรค์ซ้อนนรก]]*​ (2019)​ และภาพยนตร์รักตลกเรื่อง *[[ฮอลีเดต]]* (2020)

ในปี ค.ศ. 2013 เธอกลับมาแสดงละครชุดอีกครั้งใน *[[อเมริกันฮอร์เรอร์สตอรี]]* (2013–ปัจจุบัน)​ และแสดงเป็นชาแนล โอเบอร์ลิน ในละครชุดแนวตลกสยองขวัญเรื่อง *[[หวีดสยองต้องเริ่ด]]* ทางช่องฟ็อกซ์ (2015–2016)​

## แหล่งข้อมูลอื่น

* 
* 
* 

หมวดหมู่:บุคคลที่เกิดในปี พ.ศ. 2534
หมวดหมู่:บุคคลที่ยังมีชีวิตอยู่
หมวดหมู่:นักแสดงอเมริกัน
หมวดหมู่:นักแสดงหญิงชาวอเมริกันในศตวรรษที่ 21
หมวดหมู่:นักแสดงหญิงจากนิวยอร์ก
หมวดหมู่:นักแสดงเด็กหญิงชาวอเมริกัน
หมวดหมู่:นักแสดงละครโทรทัศน์หญิงชาวอเมริกัน
หมวดหมู่:ศิลปินสังกัดโคลัมเบียเรเคิดส์
หมวดหมู่:นักร้องเด็กชาวอเมริกัน
หมวดหมู่:นักร้องป็อปหญิงชาวอเมริกัน
หมวดหมู่:นักแสดงภาพยนตร์หญิงชาวอเมริกัน
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายไอริช
หมวดหมู่:ชาวอเมริกันเชื้อสายสกอตแลนด์
หมวดหมู่:ชาวอเมริกันเชื้อสายสวีเดน
หมวดหมู่:ชาวอเมริกันเชื้อสายเวลส์
ฟ้าทะลายโจร

**ฟ้าทะลายโจร** ( ( Burm.f. ) Wall ex Nees.) เป็นพืชล้มลุกฤดูเดียว ในตระกูล *Acanthaceae* มีถิ่นกำเนิดในอินเดียและศรีลังกา โดยในตำรายาโบราณของไทย จัดให้เป็นสมุนไพรพื้นบ้านที่สามารถหามารับประทานแก้โรคได้เอง สูงประมาณ 30-70 ซม.
ลำต้นเป็นสี่เหลี่ยม แตกกิ่งมาก ใบรียาว ปลายใบแหลม ดอกขนาดเล็กสีขาว มีรอยกระสีม่วงแดง ลักษณะเป็นหลอด ฝักคล้ายฝักต้อยติ่ง เมล็ดสีน้ำตาลอ่อน ใบมีสารประกอบแลกโตน ซึ่งมีฤทธิ์เป็นยาแก้ไข้ โรคทางเดินหายใจ แก้เจ็บคอ แต่บางคนอาจเกิดอาการแพ้ได้ ซึ่งต้องหยุดยาทันที 

## ลักษณะทางพฤกษศาสตร์
ฟ้าทะลายโจรเป็นพืชล้มลุกมีความสูงประมาณ 30 - 70 เซนติเมตร หรือประมาณ 1-2 ศอก ลำต้นเป็นเหลี่ยมสี่มุมป้าน ใบเป็นใบเดี่ยวรูปร่างเรียวยาวสีเขียวเข้มเป็นมัน ปลายแหลม กว้างประมาณ 1 เซนติเมตร ดอกช่อออกที่ปลายกิ่งและซอกใบ มีดอกย่อยขนาดเล็กสีขาว ด้านในสีม่วง โคนกลีบติดกัน กลีบดอกด้านบนมี 3 หยักด้านล่างมี 2 หยัก ผลเป็นฝักเมื่อผลแก่จะมีสีน้ำตาล ภายในมีเมล็ดสีน้ำตาลอ่อนจำนวนมาก

## การใช้ประโยชน์
ฟ้าทะลายโจรมีสรรพคุณหลายประการ เช่น แก้ไข้ทั่วๆ ไป เช่น ไข้หวัด ไข้หวัดใหญ่ ระงับอาการอักเสบ ไอ เจ็บคอ คออักเสบ ต่อมทอนซิล หลอดลมอักเสบ ขับเสมหะ รักษาโรคผิวหนัง ฝี แก้ติดเชื้อ ที่ทำให้ปวดท้อง ท้องเสีย 
 และแก้กระเพาะลำไส้อักเสบ เป็นยาขมเจริญอาหาร มีฤทธิ์ระงับการติดเชื้อหรือระงับการเจริญเติบโตของเชื้อโรคได้ ซึ่งควรใช้ให้ถูกต้องด้วยจะได้ผลดีมาก
    
สารสกัดด้วยน้ำของฟ้าทะลายโจรที่ความเข้มข้น 31.25 ไมโครกรัมต่อมิลลิลิตรยับยั้งการเจริญของ *[[Streptococcus agalactiae]]* ในอาหารเลี้ยงเชื้อได้ ปลานิล ที่เลี้ยงด้วยอาหารที่ผสมกับสารสกัดฟ้าทะลายโจร 4:36 (w/w) และ 5:35 (w/w) ตายเนื่องจากการติดเชื้อ *S. agalactiae* น้อยลง

## อ้างอิง

หมวดหมู่:วงศ์เหงือกปลาหมอ
หมวดหมู่:สมุนไพรไทย
หมวดหมู่:พืชที่มีฤทธิ์ยับยั้งแบคทีเรีย
หมวดหมู่:พืชที่ใช้ในอายุรเวท
คลองช็องกเยช็อน

[thumb|right|250px|คลองช็องกเยช็อนที่ประดับประดาด้วย[ไฟฟ้า|ไฟอย่างสวยงามในเวลาค่ำคืน ใจกลางโซล]]

**คลองช็องกเยช็อน** () เป็นคลองโบราณในสมัยราชวงศ์โชซ็อน อายุกว่า 600 ปี ความยาวประมาณ 5.84 กิโลเมตร ไหลผ่านย่านใจกลางโซล แต่ในช่วง ค.ศ. 1957-1977 ได้มีการพัฒนาประเทศอย่างก้าวกระโดด ทำให้คลองถูกถมลงเป็นถนนและทางด่วน เกิดตึกสูงมากมาย คลองช็องกเยช็อนก็เริ่มเน่าเสียและตื้นเขิน เรียงไปด้วยชุมชนแออัด

กระทั่งปี ค.ศ. 2002 นายอี มย็อง-บักได้รับตำแหน่งเป็นผู้ว่าการโซล เขาได้เสนอโครงการฟื้นฟูคลองช็องกเยช็อน โดยมีพ่อค้าแม่ค้าและประชาชนต่อต้านจำนวนมาก จนต้องมีการประชุมร่วมกันมากกว่า 4,300 ครั้ง แต่โครงการก็เริ่มขึ้นได้ด้วยดีในวันที่ 1 กรกฎาคม ค.ศ. 2003 โดยเริ่มทุบทางด่วน และรื้อถนนโดยรอบมากมาย จนแล้วเสร็จในปี ค.ศ. 2005 มีพิธีเปิดเมื่อวันที่ 1 ตุลาคม ท่ามกลางประชาชนเข้าร่วมงานอย่างคับคั่ง ใช้งบประมาณกว่า 380,000,000,000 วอน (3 แสน 8 หมื่นล้านวอน) หรือราว ๆ 1 หมื่นล้านบาท พร้อมกับฟื้นฟูธรรมชาติสองฝั่งคลอง ตลิ่งถูกตกแต่งประดับประดาอย่างสวยงาม และใช้วิธีขุดท่อผันน้ำจากแม่น้ำฮันเข้ามาที่ต้นคลอง แล้วไล่น้ำเสียออกทะเล มีการสร้างน้ำพุตลอดแนว เขื่อนชะลอความเร็วน้ำ ลานกิจกรรม ที่พักผ่อน และมีน้ำตกเป็นแนวกั้นน้ำฝน มีทางเดินเลียบคลอง และสะพานกว่า 22 แห่ง ซึ่งจัดให้ประชาชนร่วมออกแบบสะพานประกวด ทำให้สะพานทุกแห่งล้วนมีรูปแบบที่ไม่ซ้ำกัน และแสดงออกถึงความเป็นเกาหลี ส่งผลให้พื้นที่โดยรอบมีราคาเพิ่มสูงขึ้น กลายเป็นแหล่งที่อยู่ของคนรวย สำนักงานบริษัทชั้นนำ
และคลองช็องกเยช็อนแห่งนี้ยังได้กลายมาเป็นแหล่งท่องเที่ยวที่สำคัญในโซล

## อ้างอิง

## แหล่งข้อมูลอื่น

* เว็บไซต์อย่างเป็นทางการของคลองช็องกเยช็อน

ช็องกเยช็อน
หมวดหมู่:โซล
เน็ด เคลลี่ (ภาพยนตร์)

**เน็ด เคลลี่** เป็นภาพยนตร์จากออสเตรเลียที่ออกฉายเมื่อวันที่ 27 มีนาคม ค.ศ. 2003 นำแสดงโดย ฮีธ เลดเจอร์ และออร์แลนโด บลูม โดยสร้างจากชีวิตจริงของจอมโจรชื่อดังของออสเตรเลีย ที่ลุกขึ้นต่อต้านอำนาจของจักรวรรดิอังกฤษ ในช่วงคริสตวรรษที่ 19 

หมวดหมู่:ภาพยนตร์ที่ออกฉายในปี พ.ศ. 2546
หมวดหมู่:ภาพยนตร์ออสเตรเลีย
หมวดหมู่:ภาพยนตร์ที่ถ่ายทำในประเทศออสเตรเลีย
เนินยอดป้าน

[thumb|250px|เนินยอดป้านใกล้ [เซโดนา (รัฐแอริโซนา)|เซโดนา, รัฐแอริโซนา]]
**เนินยอดป้าน** () หมายถึง เนินดิน ที่ขึ้นเดี่ยวๆ (มียอดเดียว) ด้านข้างของมันจะชันมาก และส่วนยอดของเนินจะค่อนข้างราบ แต่เล็กกว่าภูเขายอดราบหรือที่ราบสูง 

โดยมาตรฐาน ภูเขายอดราบจะมีพื้นที่ผิวบนยอดมากกว่า 1,000 ตร.ม. ในขณะที่เนินยอดป้านจะมีพื้นที่ผิวบนยอดน้อยกว่า 1,000 ตร.ม.
แต่นักภูมิศาสตร์ใช้กฎจากการวัดหยาบ ๆ ว่าภูเขายอดราบ ความกว้างของยอดจะมากกว่าความสูง ส่วนเนินยอดป้าน ความสูงจะมากกว่าความกว้างของยอด

## การเกิดเนินยอดป้าน
เนินยอดป้านเกิดจากการกร่อนเมื่อหินครอบแข็ง โดยมากเกิดจากภูเขาไฟ เรียกว่าหินครอบ (cap rock) ปกคลุมชั้นหินที่อ่อนกว่าซึ่งสามารถสึกกร่อนได้โดยง่าย หินแข็งซึ่งไม่สึกกร่อนในขณะที่หินอ่อนโดยรอบสึกกร่อนไป ตัวอย่างเนินยอดป้าน เช่น ชิมนี ร็อกในรัฐเนแบรสกา, สหรัฐอเมริกา

## อ้างอิง

หมวดหมู่:เนินเขา
หมวดหมู่:ธรณีสัณฐานที่เกิดจากการกร่อน
หมวดหมู่:ธรณีสัณฐานลาดเอียง
หมวดหมู่:คำศัพท์ภูมิศาสตร์
หมวดหมู่:เขายอดตัด
เนโอมี วอตส์

**เนโอมี เอลเลน วอตส์** () เกิดวันที่ 28 กันยายน ค.ศ. 1968 เป็นนักแสดงและโปรดิวเซอร์ชาวอังกฤษ เธอปรากฏตัวครั้งแรกในภาพยนตร์ออสเตรเลียในเรื่อง *For Love Alone* (1986) และปรากฏตัวในซีรีส์ *Hey Dad..!* (1990), *Brides of Christ* (1991) และ *Home and Away* (1991) และแสดงร่วมกับนิโคล คิดแมน และแธนดี นิวตัน ในภาพยนตร์รักตลกดรามา เรื่อง *Flirting* (1991) หลังจากย้ายไปสหรัฐอเมริกา วอตส์ปรากฏตัวในภาพยนตร์ *Tank Girl* (1995), *Children of the Corn IV: The Gathering* (1996) และ *Dangerous Beauty* (1998) และมีบทบาทนำในซีรีส์ละครโทรทัศน์ เรื่อง *Sleepwalkers* (1997-1998)

## ชีวิตส่วนตัว
ในปีค.ศ. 1988 วอตส์ตกเป็นข่าวว่าเธอเคยคบหาดูใจกับนักแสดงชายรุ่นใหญ่อย่าง อเล็กซ์ วินเทอร์ จนถึง ค.ศ. 1991 ก็จบลงต่อมาในปีค.ศ. 2005 เธอคบหาดูใจกับนักแสดงหนุ่มชาวออสเตรียอย่าง ลีฟ แชคเรย์เบอร์ จนถึง ค.ศ. 2016 ก็เลิกรา วอตต์มีลูกด้วยกัน 2 คนพร้อมกับแฟนหนุ่มของเธอ

## อ้างอิง

หมวดหมู่:นักแสดงอังกฤษ
หมวดหมู่:บุคคลที่เปลี่ยนไปนับถือศาสนาพุทธ
หมวดหมู่:บุคคลจากเทศมณฑลเคนต์
หมวดหมู่:บุคคลที่เกิดในปี พ.ศ. 2511
หมวดหมู่:ชาวอังกฤษเชื้อสายเวลส์
หมวดหมู่:บุคคลที่ยังมีชีวิตอยู่
หมวดหมู่:นักแสดงภาพยนตร์หญิงชาวอังกฤษ
มิลันดา ล็อตโต้

**มิลันดา ล็อตโต้** เป็นตัวละครในการ์ตูนเรื่อง ดี.เกรย์แมน
## ข้อมูลส่วนตัว

ชื่อ : มิลันดา ล็อตโต้

สัญชาติ : เยอรมัน 

สีผม : น้ำตาล

สีตา : น้ำตาล

อายุ : ประมาณ 25 ปี

ส่วนสูง : 168 ซม.

น้ำหนัก : 45 กก.

วันเกิด : 1 มกราคม

ศาสตรากำราบอาคุม่า (อินโนเซ็นส์) : โลหะสลักไทม์เร็คคอร์ด

## ประวัติ
เธอเป็นสาวที่ประสบแต่ความล้มเหลวในชีวิต จนเมื่อเธอได้พบอินโนเซนส์โดยบังเอิญ(แต่ไม่รู้) เธอได้พลั้งปากพูดไปว่า ไม่อยากให้วันพรุ่งนี้มาถึง จึงเป็นที่มาของเมืองหวนกลับ ต่อมาเธอได้เจอกับพวกอเลนและได้ต่อสู้กับพวกโนอาห์และอาคุม่า จนได้ทราบว่าตนเองเป็นผู้เชื่อมต่อที่แท้จริง และตกลงปฏิบัติหน้าที่ในฐานะเอ็กโซซิสท์ต่อไป

ปัจจุบันเธออยู่ที่ศาสนจักร มีความเป็นอยู่ที่ดีขึ้นจนร่างกายที่ซูบผอมกลับมาสมบูรณ์เป็นปกติ และในขณะนี้เธอเป็นเอ็กโซซิสท์หญิงที่หน้าตาดีไม่น้อยทีเดียว และมีความสนิทสนมกับอเลน รินารี่และมาริเป็นพิเศษ แต่ก้มักจะถูกคันดะว่าเอาบ่อยๆเพราะเธอเป็นคนเงอะๆงะๆและประหม่าบ่อยครั้ง

## ความสามารถของศาสตรากำราบอาคุม่า
ความสามารถของโลหะสลักไทม์เร็คคอร์ด คือ สามารถควบคุมเวลา ในอาณาเขตของโลหะสลักได้ ถึงแม้จะบาดเจ็บสาหัสเพียงใด พอมาอยู่ในอาณาเขตของโลหะสลัก  ผู้ที่บาดเจ็บนั้นสามารถหายเป็นปกติในทันที แต่เมื่อคลายพลังของอินโนเซ็นส์ลง ทุกสิ่งทุกอย่างที่อยู่ในอาณาเขตหยุดเวลาของโลหะสลักก็จะกลับสู่สภาพเดิม เพราะโลหะสลักไทม์เร็คคอร์ดของมิลันด้านั้นทำได้เพียงย้อนเวลากลับมาได้เท่านั้น ไม่สามารถลบช่วงเวลาที่เกิดขึ้นไปแล้วได้ นั่นคือ ถ้าเอ็กโซซิสท์ที่บาดเจ็บเข้าไปอยู่ในเขตสำแดงฤทธิ์ของโลหะสลัก พลังจะดูดช่วงเวลาที่บาดเจ็บออกไปจากร่าง ทำให้กลับสู่สภาพไร้บาดแผลได้ และกลับไปสู้ได้อีกครั้งแม้จะอยู่นอกอาณาเขตก็ตาม(แต่ไม่สามารถออกห่างได้มากนัก เพราะพลังจะอ่อนลง) แต่ถ้ามิลันด้าหยุดการสำแดงฤทธิ์ ช่วงเวลาที่บาดเจ็บต่างๆจะถูกย้อนกลับไปยังบุคคลนั้นๆทำให้กลับไปสู่สภาพก่อนที่จะเข้ามาในอาณาเขต นั่นคือบาดแผลจะย้อนกลับมาสร้างความเสียหายให้ร่างกายได้อย่างเดิม

ไทม์เร็คคอร์ดของมิลันด้านั้นไม่สามารถใช้โจมตีทางกายภาพได้ แต่มีความสามารถที่จำเป็นยิ่งสำหรับศาสนจักร และเรียกได้ว่าเป็นสิ่งซัพพอร์ตการต่อสู้ที่ยอดเยี่ยมที่สุด ทว่าที่สำคัญคือ ไทม์เร็คคอร์ดนั้นจะทำให้มิลันด้าสูญเสียพลังกายอย่างมหาศาลต่อการใช้หนึ่งครั้ง เพราะการต่อสู้นั้นกำหนดระยะเวลาที่แน่นอนไม่ได้ ดังนั้นจึงมีบางทีที่ต้องใช้อินโนเซนส์อย่างยาวนาน อาจทำให้มิลันด้าหมดสติได้ แต่โลหะสลักจะยังทำงานอยู่เพราะผู้ใช้ไม่ได้สั่งหยุด นั่นหมายความว่าแม้จะไม่มีสติสัมปชัญญะแล้ว อินโนเซนส์ก็ยังดูดพลังงานร่างกายของผู้เชื่อมต่อไปเรื่อยๆ ทำให้เธอแบกรับภาระหนักที่สุดในบรรดาเอ็กโซซิสท์ทั้งหมดแม้จะไม่ได้ออกไปต่อสู้ก็ตาม

หมวดหมู่:ตัวละครในดี.เกรย์แมน
หมวดหมู่:ตัวละครมนุษย์เคลื่อนไหว
หมวดหมู่:ตัวละครที่เป็นหมอผี
หมวดหมู่:ตัวละครชาวเยอรมัน
หมวดหมู่:ตัวละครชาวเยอรมันในโทรทัศน์
อเลสเตอร์ โครรี่

**อเลสเตอร์ โครรี่ที่ 3** () เป็นตัวละครในการ์ตูนเรื่อง ดี.เกรย์แมน เคยอาศัยอยู่ที่ปราสาทกับปู่จนปู่ตายไป วันหนึ่งได้มีการติดต่อกับ ครอส มาเรียน และหลังจากนั้นโครรี่ก็ออกล่าอาคุม่าโดยไม่รู้ตัว โครรี่มีแผลในใจคือการฆ่าหญิงที่ตนรักคือ เอริอาเด ซึ่งแต่ก่อนเธอเป็นคนรักของโครรี่ ต่อมาพวกอเลนมายังปราสาทของโครรี่และทำให้โครรี่ได้รู้ความจริงว่า เอริอาเดเป็นอาคุม่า โครรี่เลยจำใจฆ่าเอริอาเดตามสัญชาตญาณของอินโนเซ็นส์

## พลังและความสามารถ
โครรี่เป็นเอ็กโซซิสท์ที่มีอินโนเซ็นส์ประเภทสิงสถิต (Parasitic Type) โดยสถิตอยู่ในฟันและเลือด เขาสามารถดื่มเลือดของอาคุม่าเพื่อเพิ่มพละกำลังกายและประสาทสัมผัสในการต่อสู้ โดยไม่ได้รับผลกระทบจากเชื้อไวรัสอาคุม่าเนื่องจากอินโนเซ็นส์ในร่างกายจะสร้างสารต้านทานขึ้นมาทำลายเชื้อร้ายโดยเฉพาะ

## อ้างอิง

หมวดหมู่:ตัวละครในดี.เกรย์แมน
หมวดหมู่:ตัวละครมนุษย์เคลื่อนไหว
หมวดหมู่:ตัวละครที่เป็นหมอผี
หมวดหมู่:ตัวละครชาวโรมาเนีย
เนปจูน (แก้ความกำกวม)

__NOTOC__
**เนปจูน** () อาจจะหมายถึง

## ความหมายทั่วไป
* ดาวเนปจูน - ดาวเคราะห์ในระบบสุริยะลำดับที่ 8 
* เนปจูน (เทพปกรณัม) - เทพในเทพปกรณัมโรมัน

## ความหมายอื่น
* วินโดวส์เนปจูน (Windows Neptune) – ระบบปฏิบัติการพัฒนาโดยไมโครซอฟท์ที่ไม่ได้นำออกเผยแพร่
* แอร์-360 แนปตูน (R-360 Neptune) – ขีปนาวุธร่อนต่อต้านเรือสร้างโดยประเทศยูเครน
จูปิเตอร์

**จูปิเตอร์** อาจหมายถึง

* ดาวจูปิเตอร์ หรือ ดาวพฤหัสบดี ดาวเคราะห์ในระบบสุริยะลำดับที่ 5 
* เทพจูปิเตอร์ ราชาแห่งเทพในตำนานเทพเจ้าโรมัน เท่ากับเทพซูสในตำนานเทพเจ้ากรีก
การปฏิรูปคาทอลิก

**การปฏิรูปคาทอลิก** () หรือ**การปฏิรูปคู่เคียง** () หรือ**การฟื้นฟูคาทอลิก** () เป็นช่วงระยะเวลาฟื้นฟูคริสตจักรโรมันคาทอลิกภายใต้การนำของสมเด็จพระสันตะปาปาปิอุสที่ 4 ระหว่างปี ค.ศ. 1560 จนถึงปี ค.ศ. 1648 ในตอนปลายสงครามสามสิบปี

การปฏิรูปศาสนาเป็นโครงการที่ครอบคลุมทุกด้านที่ประกอบด้วย:
# หลักการและปรัชญา
# โครงสร้างทางศาสนา
# คณะนักบวชคาทอลิก
# กระบวนการทางความศรัทธา
# ความสัมพันธ์ทางการเมือง

การปฏิรูปที่ว่ารวมทั้งการวางพื้นฐานในการก่อตั้งเซมินารี เพื่อให้มีการฝึกผู้ที่จะเป็นนักบวชอย่างเป็นระเบียบแบบแผนทั้งในด้านความศรัทธาและทางด้านเทววิทยาของคริสตจักร ส่วนการปฏิรูปทางด้านลัทธินิกายก็เป็นการพยายามหันกลับไปสู่จุดหมายดั้งเดิมของการก่อตั้ง การปฏิรูปด้านความศรัทธาเป็นการเน้นการอุทิศตนทางด้านความศรัทธาและความสัมพันธ์ของแต่ละบุคคลกับพระเยซู

## อ้างอิง

## ดูเพิ่ม
* การปฏิรูปศาสนาฝ่ายโปรเตสแตนต์
* การปฏิรูปสถาบันคริสต์ศาสนา
* การปฏิรูปดินแดนในเยอรมนี

หมวดหมู่:ประวัติศาสตร์ศาสนาคริสต์
หมวดหมู่:ประวัติศาสตร์ยุโรป
หมวดหมู่:การปฏิรูป
บอนนีย์ เรตต์

**บอนนีย์ ลินน์ เรตต์** () เกิดเมื่อวันที่ 8 พฤศจิกายน ค.ศ. 1949 เป็นนักร้อง-นักแต่งเพลงแนวบลูส์ ชาวอเมริกัน เกิดในเบอร์แบงก์ รัฐแคลิฟอร์เนีย เรตต์มีผลงานที่มีชื่อเสียงอย่างเพลง "Nick of Time ", "Something to Talk About", "Love Sneaking Up on You", และเพลงช้าอย่าง "I Can't Make You Love Me" เธอเคยได้รับรางวัลแกรมมี่มาแล้ว 9 ครั้ง นอกจากนี้เธอยังเป็นนักเคลื่อนไหวทางการเมืองอีกด้วย

หมวดหมู่:นักร้องอเมริกัน
หมวดหมู่:โปรดิวเซอร์เพลงชาวอเมริกัน
หมวดหมู่:บุคคลจากเบอร์แบงก์
รายชื่อโรงเรียนในจังหวัดอุตรดิตถ์

## ภาพรวม

## รายชื่อโรงเรียนในจังหวัดอุตรดิตถ์แบ่งตามสังกัด

### สำนักงานคณะกรรมการการศึกษาขั้นพื้นฐาน
thumb|แผนที่แสดงเขตพื้นที่การศึกษาประถมศึกษาทั้ง 2 เขตของจังหวัดอุตรดิตถ์
เขตพื้นที่การศึกษาประถมศึกษาของจังหวัดอุตรดิตถ์แบ่งดังนี้
* **สำนักงานเขตพื้นที่การศึกษาประถมศึกษาอุตรดิตถ์ เขต 1** (สพป.อุตรดิตถ์ เขต 1) ประกอบด้วยอำเภอเมืองอุตรดิตถ์ อำเภอตรอน อำเภอทองแสนขัน อำเภอพิชัย และอำเภอลับแล
* **สำนักงานเขตพื้นที่การศึกษาประถมศึกษาอุตรดิตถ์ เขต 2** (สพป.อุตรดิตถ์ เขต 2) ประกอบด้วยอำเภอน้ำปาด อำเภอท่าปลา อำเภอฟากท่า และอำเภอบ้านโคก 

#### สำนักงานเขตพื้นที่การศึกษามัธยมศึกษาพิษณุโลก อุตรดิตถ์
จังหวัดอุตรดิตถ์อยู่ในเขตพื้นที่การศึกษามัธยมศึกษาพิษณุโลก อุตรดิตถ์ ร่วมกับจังหวัดพิษณุโลก และมีโรงเรียนในสังกัดจำนวน 18 โรงเรียน โดยแบ่งเป็น 3 สหวิทยาเขตได้แก่
* **สหวิทยาเขตพระแท่นศิลาอาสน์** รับผิดชอบโรงเรียนในอำเภอเมืองอุตรดิตถ์ (ยกเว้นโรงเรียนอุตรดิตถ์และโรงเรียนแสนตอวิทยา) และอำเภอลับแล (ยกเว้นโรงเรียนด่านแม่คำมันพิทยาคม)
* **สหวิทยาเขตหลวงพ่อเพ็ชร** รับผิดชอบโรงเรียนในอำเภอเมืองอุตรดิตถ์ ([เฉพาะโรงเรียนอุตรดิตถ์และโรงเรียนแสนตอวิทยา) อำเภอท่าปลา อำเภอน้ำปาด อำเภอฟากท่า และอำเภอบ้านโคก
* **สหวิทยาเขตพระยาพิชัยดาบหัก** รับผิดชอบโรงเรียนในอำเภอพิชัย อำเภอตรอน อำเภอทองแสนขัน และอำเภอลับแล (เฉพาะโรงเรียนด่านแม่คำมันพิทยาคม)

#### สำนักงานเขตพื้นที่การศึกษาประถมศึกษาอุตรดิตถ์ เขต 1
สพป.อุตรดิตถ์ เขต 1 มีพื้นที่ครอบคลุม 5 อำเภอทางตะวันตกของจังหวัด ได้แก่อำเภอเมืองอุตรดิตถ์ อำเภอตรอน อำเภอทองแสนขัน อำเภอพิชัย และอำเภอลับแล มีโรงเรียนในสังกัดจำนวน 144 โรงเรียน โดยแบ่งเป็นอำเภอเมืองอุตรดิตถ์ 49 โรงเรียน อำเภอตรอน 20 โรงเรียน อำเภอพิชัย 46 โรงเรียน อำเภอลับแล 15 โรงเรียน และอำเภอทองแสนขัน 14 โรงเรียน

#### สำนักงานเขตพื้นที่การศึกษาประถมศึกษาอุตรดิตถ์ เขต 2
สพป.อุตรดิตถ์ เขต 2 มีพื้นที่ครอบคลุม 4 อำเภอทางตอนกลางและตะวันออกของจังหวัด ได้แก่อำเภอท่าปลา อำเภอน้ำปาด อำเภอฟากท่าและอำเภอบ้านโคก

### องค์กรปกครองส่วนท้องถิ่น
จังหวัดอุตรดิตถ์มีโรงเรียนสังกัดองค์กรปกครองส่วนท้องถิ่น 14 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่องค์การบริหารส่วนจังหวัดอุตรดิตถ์ (1 โรงเรียน) เทศบาลเมืองอุตรดิตถ์ (6 โรงเรียน) และเทศบาลตำบล 6 แห่ง

### โรงเรียนสาธิตมหาวิทยาลัยในกำกับสำนักงานคณะกรรมการการอุดมศึกษา
จังหวัดอุตรดิตถ์มีโรงเรียนสาธิต 1 โรงเรียนได้โรงเรียนสาธิตมหาวิทยาลัยราชภัฏอุตรดิตถ์ สังกัดมหาวิทยาลัยราชภัฏอุตรดิตถ์ ตั้งอยู่ที่ตำบลท่าอิฐ อำเภอเมืองอุตรดิตถ์

### สำนักงานคณะกรรมการการศึกษาเอกชน
โรงเรียนเอกชนในจังหวัดอุตรดิตถ์ซึ่งสังกัดสำนักงานคณะกรรมการการศึกษาเอกชนมีจำนวน 10 โรงเรียน

## อ้างอิง


อุตรดิตถ์
หมวดหมู่:รายชื่อเกี่ยวกับจังหวัดอุตรดิตถ์
ทีแอลซี

**ทีแอลซี** () เป็นเกิร์ลกรุปอเมริกันที่ก่อตั้งในปี 1990 จากแอตแลนตา รัฐจอร์เจีย สมาชิกประกอบด้วย ทิออน "ที-บอซ" วัตคินส์, ลิซา "เลฟต์อาย" โลปส์ และโรซอนดา "ชิลลี" โทมัส วงประสบความสำเร็จในคริสต์ทศวรรษ 1990 โดยมีเพลงติด 10 อันดับแรกบนชาร์ต''บิลบอร์ด'' ฮอต 100 ทั้งหมด 9 เพลง รวมถึงซิงเกิลอันดับหนึ่งอีก 4 เพลง ได้แก่ "ครีป", "วอเตอร์ฟอลส์", "โนสครับส์", และ "อันพริตตี" และมี 4 อัลบั้มที่ได้รับการยืนยันระดับทองคำขาวหลายครั้ง ซึ่งรวมถึง *[[เครซีเซ็กซีคูล]]* (1994) ที่ได้รับการยืนยันระดับเพชรจากสมาคมผู้ประกอบกิจการเพลงของสหรัฐอเมริกา (RIAA) และยังกลายเป็นกลุ่มดนตรีอาร์แอนด์บีกลุ่มแรกในประวัติศาสตร์ที่ได้รับการยืนยันระดับล้านจากสมาคมผู้ประกอบกิจการเพลงของญี่ปุ่น (RIAJ) สำหรับอัลบั้ม *[[แฟนเมล]]* (1999)

ทีแอลซีเป็นเกิร์ลกรุปอเมริกันที่ขายดีที่สุดตลอดกาล โดยมียอดขายมากกว่า 85 ล้านชุดทั่วโลก วีเอชวันจัดอันดับทีแอลซีอยู่ที่ 12 จาก 100 ในรายชื่อ "ผู้หญิงที่ยิ่งใหญ่ที่สุดในวงการดนตรี" และถือเป็นศิลปินกลุ่มหญิงที่ยิ่งใหญ่ที่สุด นิตยสาร *[[บิลบอร์ด]]* จัดอันดับให้ทีแอลซีเป็นหนึ่งในวงดนตรีสามคนที่ยิ่งใหญ่ที่สุด และอยู่อันดับ 7 ในฐานะศิลปินที่ประสบความสำเร็จมากที่สุดในคริสต์ทศวรรษ 1990 อีกทั้งยังได้รับรางวัลมากมาย รวมถึงรางวัลแกรมมี 4 รางวัล, เอ็มทีวีวิดีโอมิวสิกอะวอดส์ 5 รางวัล และโซลเทรนมิวสิกอะวอดส์อีก 5 รางวัล

20 ปีหลังจากการเปิดตัว ทีแอลซีได้รับรางวัลผู้มีผลงานโดดเด่นทางดนตรีที่โมโบอะวอดส์ ครั้งที่ 17 และได้รับรางวัลตำนานที่เอ็มทีวีวิดีโอมิวสิกอะวอดส์เจแปน 2013 หลังจากโลปส์เสียชีวิตในปี 2002 สมาชิกที่เหลือจึงดำเนินการต่อเป็นศิลปินคู่ ในปี 2017 พวกเธอได้ออกอัลบั้มชุดที่ 5 ที่มีชื่อเดียวกับตนเองว่า *[[ทีแอลซี (อัลบั้ม)|ทีแอลซี]]* และในปี 2022 วงได้เข้าสู่หอเกียรติยศแบล็กมิวสิกแอนด์เอนเตอร์เทนเมนต์

## ผลงานเพลง

;สตูดิโออัลบั้ม
**[[Ooooooohhh... On the TLC Tip]]* (1992)
**[[CrazySexyCool]]* (1994)
**[[FanMail]]* (1999)
**[[3D (TLC album)|3D]]* (2002)
**[[TLC (album)|TLC]]* (2017)

## ทัวร์
**คอนเสิร์ตของตัวเอง**
* FanMail Tour (1999–2000)
* 2016 Tour (2016)
* I Love the 90s: The Party Continues Tour (2017)
* CeleBraTion of CrazySexyCool (2021–2022)
* Hot Summer Nights Tour (2023)

**คอนเสิร์ตร่วมกับศิลปินอื่น**
* The Main Event (2015)
* Whole Lotta Hits Tour (2019) 

## อ้างอิง

## แหล่งข้อมูลอื่น

* ทีแอลซี  ที่เอ็มทีวี
* 
* 
* 

หมวดหมู่:กลุ่มดนตรีป็อปสัญชาติอเมริกัน
หมวดหมู่:กลุ่มดนตรีฮิปฮอปสัญชาติอเมริกัน
หมวดหมู่:เกิร์ลกรุปสหรัฐอเมริกา
หมวดหมู่:ผู้ที่ได้รับรางวัลแกรมมี
หมวดหมู่:กลุ่มดนตรีที่ก่อตั้งในปี พ.ศ. 2534
รายชื่อโรงเรียนในจังหวัดอุทัยธานี

## ภาพรวม

## รายชื่อโรงเรียนในจังหวัดอุทัยธานีแบ่งตามสังกัด

### สำนักงานคณะกรรมการการศึกษาขั้นพื้นฐาน
thumb|แผนที่แสดงเขตพื้นที่การศึกษาประถมศึกษาทั้ง 2 เขตของจังหวัดอุทัยธานี
เขตพื้นที่การศึกษาประถมศึกษาของจังหวัดอุทัยธานีแบ่งดังนี้
* **สำนักงานเขตพื้นที่การศึกษาประถมศึกษาอุทัยธานี เขต 1** (สพป.อุทัยธานี เขต 1) ประกอบด้วยอำเภอเมืองอุทัยธานี อำเภอทัพทัน อำเภอสว่างอารมณ์ และอำเภอหนองขาหย่าง
* **สำนักงานเขตพื้นที่การศึกษาประถมศึกษาอุทัยธานี เขต 2** (สพป.อุทัยธานี เขต 2) ประกอบด้วยอำเภอบ้านไร่ อำเภอหนองฉาง อำเภอห้วยคต และอำเภอลานสัก

#### สำนักงานเขตพื้นที่การศึกษามัธยมศึกษาอุทัยธานี ชัยนาท
จังหวัดอุทัยธานีอยู่ในเขตพื้นที่การศึกษามัธยมศึกษาอุทัยธานี ชัยนาท ร่วมกับจังหวัดชัยนาท และมีโรงเรียนในสังกัดจำนวน 21 โรงเรียน โดยแบ่งเป็น 3 สหวิทยาเขตได้แก่
* **สหวิทยาเขตสะแกกรัง** รับผิดชอบโรงเรียนในอำเภอเมืองอุทัยธานี อำเภอทัพทัน และอำเภอสว่างอารมณ์
* **สหวิทยาเขตอู่ไทย** รับผิดชอบโรงเรียนในอำเภอหนองขาหย่าง อำเภอหนองฉาง และอำเภอลานสัก
* **สหวิทยาเขตพนารักษ์**รับผิดชอบโรงเรียนในอำเภอบ้านไร่และอำเภอห้วยคต

#### สำนักงานเขตพื้นที่การศึกษาประถมศึกษาอุทัยธานี เขต 1
สพป.อุทัยธานี เขต 1 มีพื้นที่ครอบคลุม 4 อำเภอทางตะวันออกของจังหวัด ได้แก่อำเภอเมืองอุทัยธานี อำเภอหนองขาหย่าง อำเภอทัพทัน และอำเภอสว่างอารมณ์
  

#### สำนักงานเขตพื้นที่การศึกษาประถมศึกษาอุทัยธานี เขต 2
สพป.อุทัยธานี เขต 2 มีพื้นที่ครอบคลุม 4 อำเภอทางตะวันตกของจังหวัด ได้แก่อำเภอหนองฉาง อำเภอบ้านไร่ อำเภอลานสัก และอำเภอห้วยคต

#### สำนักบริหารงานการศึกษาพิเศษ
จังหวัดอุทัยธานีมีโรงเรียนสังกัดสำนักบริหารงานการศึกษาพิเศษ 1 โรงเรียน ได้แก่โรงเรียนศึกษาพิเศษอุทัยธานี ตั้งอยู่ที่ตำบลโคกหม้อ อำเภอทัพทัน เปิดสอนในระดับประถมศึกษาถึงมัธยมศึกษา

### องค์กรปกครองส่วนท้องถิ่น
จังหวัดอุทัยธานีโรงเรียนสังกัดองค์กรปกครองส่วนท้องถิ่น 5 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่เทศบาลเมืองอุทัยธานี

### สำนักงานคณะกรรมการการศึกษาเอกชน

## อ้างอิง


อุทัยธานี
หมวดหมู่:รายชื่อเกี่ยวกับจังหวัดอุทัยธานี
ชีนา อีสตัน

**ชีนา อีสตัน** () เกิดเมื่อวันที่ 27 เมษายน ค.ศ. 1959 เป็นนักร้อง นักแสดงชาวสก็อต มีชื่อเสียงจากตอนในรายการโทรทัศน์สหราชอาณาจักรชุด *The Big Time* ซึ่งบันทึกเรื่องราวความพยายามในการเซ็นสัญญาแผ่นเสียง จนเธอได้เซ็นสัญญากับอีเอ็มไอ

อีสตันถือเป็นศิลปินหญิงจากสหราชราชอาณาจักรคนเดียวที่มีสองซิงเกิล ("9 to 5" – หรืออีกชื่อในสหรัฐอเมริกาว่า "Morning Train" – และ "Modern Girl") ที่ติดชาร์ตท็อป 10 ในสหราชอาณาจักรในเวลาเดียวกัน โดยในสหราชอาณาจักรเธอมีซิงเกิลติดท็อป 40  อยู่ 8 ซิงเกิลและ มี 3 อัลบั้มที่ติดท็อป 40 อัลบั้ม

อีสตันยังได้รับรางวัลแกรมมี่มาแล้ว 2 ครั้งและมียอดขาย 4 ล้านชุดอัลบั้ม เฉพาะในสหรัฐอเมริกาอย่างเดียว และ 20 ล้านชุดทั่วโลก เธอมีผลงานสตูดิโออัลบั้ม 16 ชุด ออกซิงเกิล 23 ซิงเกิล ซึ่งติดท็อป 40 ในบิลบอร์ดฮ็อต 100 อยู่ 15 ซิงเกิล ชีนา อีสตันยังถือเป็นศิลปินคนเดียวในสถิติชาร์ตบิลบอร์ตที่ติดท็ฮป 3 ในชาร์ตหลักอย่าง อเดาต์คอนเทมโพแรรี,แดนซ์, ป็อป, คันทรี และอาร์แอนด์บี

## อ้างอิง

หมวดหมู่:นักร้องสกอตแลนด์
หมวดหมู่:นักแสดงสกอตแลนด์
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากพื้นที่สภานอร์ทแลนาร์กเชอร์
ทิมบาแลนด์

**ทิโมที เซเชรี มอสลีย์** () หรือที่รู้จักในชื่อ **ทิมบาแลนด์** () เกิดเมื่อวันที่ 10 มีนาคม ค.ศ. 1971 เป็นโปรดิวเซอร์เพลง นักร้อง แร็ปเปอร์ชาวอเมริกัน ทิมบาแลนด์ร่วมผลิตผลงานอัลบั้มและซิงเกิลให้กับหลายศิลปินตั้งแต่กลางทศวรรษ 1990 จนถึงปัจจุบัน

ทิมบาแลนด์ได้รับเครดิตเต็มจากผลงานครั้งแรกในปี 1996 กับอัลบั้ม *Ginuwine...the Bachelor* ให้กับศิลปินอาร์แอนด์บีที่ชื่อ จินูไวน์ ซึ่งอัลบั้มชุดนี้ประสบความสำเร็จทั้งด้านยอดขายและคำวิจารณ์ หลังจากนั้นเขาประสบความสำเร็จจากผลงานของอาไลยาห์ในปี 1996 ชุด *One in a Million* และของมิสซี เอลเลียต ในปี 1997 ชุด *Supa Dupa Fly* จากนั้นทิมบาแลนด์ก็มีชื่อเสียงจากการเป็นโปรดิวเซอร์ให้กับศิลปินแนวอาร์แอนด์บีและฮิปฮอป เขายังมีผลงานอัลบั้มเดี่ยวของตัวเอง ซึ่งมักจะร่วมงานกับ Magoo และในระหว่างปี 2003 และปี 2005 เขาทำงานร่วมกับแบรนดี้ จากนั้นทำงานร่วมกับเจย์-ซี และบับบา สปาร์กซ์  ทิมบาแลนด์ยังมีรายได้กว่า 22 ล้านเหรียญสหรัฐในปี 2008
## ประวัติ
## ผลงาน

## อ้างอิง

หมวดหมู่:นักร้องชายชาวอเมริกันเชื้อสายแอฟริกา
หมวดหมู่:แร็ปเปอร์ชาวอเมริกันในศตวรรษที่ 21
หมวดหมู่:โปรดิวเซอร์เพลงชาวอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากรัฐเวอร์จิเนีย
หมวดหมู่:แร็ปเปอร์ชายชาวอเมริกันเชื้อสายแอฟริกา
หมวดหมู่:โปรดิวเซอร์เพลงชาวอเมริกันเชื้อสายแอฟริกา
ไวต์ลายส์

**ไวต์ลายส์** () เป็นวงอัลเทอร์เนทีฟร็อก จาก Ealing ในเวสต์ลอนดอน ประเทศอังกฤษ ปัจจุบันเซ็นสัญญากับฟิกชันเรคอร์ด หรือเป็นที่รู้จักในอีกชื่อว่า เฟียร์ออฟฟลายอิง () ประกอบด้วยสมาชิก แฮร์รี แม็กวีจ (ร้องนำ, กีตาร์) ชาร์ลส เคฟ (กีตาร์เบสและร้องประสาน) และแจ็ก ลอว์เรนซ์-บราวน์ (กลอง) วงออกซิงเกิลมา 4 ซิงเกิลคือ "Unfinished Business", "Death", "To Lose My Life" และ "Farewell to the Fairground" และมีผลงานอัลบั้มชุดแรกชุด *To Lose My Life...* ออกวางขายเมื่อวันที่ 19 มกราคม ค.ศ. 2009 สามารถขึ้นชาร์ตในสัปดาห์แรกในยูเคอัลบั้มชาร์ตที่อันดับ 1

## อ้างอิง

หมวดหมู่:กลุ่มดนตรีออลเทอร์นาทิฟร็อกสัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2548
หมวดหมู่:กลุ่มดนตรีจากลอนดอน
โมทาวน์

**โมทาวน์เรเคิดส์** () เป็นค่ายเพลง ก่อกำเนิดในดีทรอยต์ รัฐมิชิแกน สหรัฐอเมริกา ก่อตั้งโดยเบอร์รี กอร์ดี จูเนียร์ เมื่อวันที่ 12 มกราคม ค.ศ. 1959 ในชื่อ แทมลาเรเคิดส์ (Tamla Records)

โมทาวน์ยังมีบทบาทสำคัญในการผสานเพลงป็อปหลากเชื้อชาติ โดยเป็นค่ายเพลงแรกที่มีเจ้าของเป็นคนแอฟริกัน-อเมริกัน และมีศิลปินส่วนใหญ่เป็นศิลปินชาวแอฟริกัน-อเมริกัน ที่ประสบความสำเร็จข้ามมายังเพลงป็อป ในทศวรรษ 1960 โมทาวน์ประสบความสำเร็จกับเพลงที่ทำในลักษณะโซลเป็นหลัก ที่เรียกว่า เดอะโมทาวน์ซาวด์ ซึ่งเป็นประเภทหนึ่งของดนตรีโซล ที่ได้รับอิทธิพลเด่นชัดจากเพลงป็อป

โมทาวน์ออกผลงานหลากหลายแนวเพลง ถึงแม้ว่าพวกเขาจะมีชื่อเสียงจากเพลงแนวอาร์แอนด์บี โซล ฮิปฮอป และป็อป ในปี 1972 โมทาวน์ได้ย้ายจากดีทรอยต์มายังลอสแอนเจลิส และยังถือเป็นบริษัทอินดี้จนเมื่อวันที่ 28 มิถุนายน ค.ศ. 1988 เมื่อกอร์ดีได้ขายบริษัทให้กับ เอ็มซีเอ และบอสตันเวนเจอร์ส ซึ่งจากนั้นเปลี่ยนไปเป็นบริษัทโพลีแกรมในปี 1994 มีสำนักงานหลักในนิวยอร์กซิตี ปัจจุบันโมทาวน์เรเคิดส์ เป็นค่ายย่อยของ เดอะยูนิเวอร์ซัลโมทาวน์/ยูนิเวอร์ซัลรีพับลิกกรุป ซึ่งย่อยมาจากยูนิเวอร์ซัลกรุป

## อ้างอิง

หมวดหมู่:ค่ายเพลงอเมริกัน
หมวดหมู่:บริษัทที่ก่อตั้งในปี พ.ศ. 2502
หมวดหมู่:ดนตรีอเมริกันเชื้อสายแอฟริกัน
หมวดหมู่:ยูนิเวอร์แซลมิวสิกกรุป
พระเจ้าฟีลิปที่ 4 แห่งฝรั่งเศส

**พระเจ้าฟีลิปที่ 4 แห่งฝรั่งเศส** ( หรือ ) (เมษายน–มิถุนายน ค.ศ. 1268 - 29 พฤศจิกายน ค.ศ. 1314) ทรงเป็นพระมหากษัตริย์แห่งฝรั่งเศสแห่งราชวงศ์กาเปเตียง ผู้ทรงครองราชบัลลังก์ฝรั่งเศสระหว่างวันที่ 5 ตุลาคม ค.ศ. 1285 จนเสด็จสวรรคตเมื่อวันที่ 29 พฤศจิกายน ค.ศ. 1314 และเนื่องจากทรงอภิเสกสมรสกับสมเด็จพระราชินีโจนที่ 1 แห่งนาวาร์ ทำให้ทรงเป็นพระเจ้าฟีลิปที่ 1 แห่งราชอาณาจักรนาวาร์ และเคานท์แห่งชองปาญด้วย 

พระเจ้าฟีลิปที่ 4 เสด็จพระราชสมภพเมื่อราวเดือนเมษายนถึงเดือนมิถุนายน ค.ศ. 1268 ที่พระราชวังฟองแตงโบลในประเทศฝรั่งเศส พระองค์เป็นพระราชโอรสในพระเจ้าฟีลิปที่ 3 แห่งฝรั่งเศสและ พระราชินีอิสซาเบลลา 

พระเจ้าฟีลิปที่ 4 ทรงได้รับพระนามว่า “le Bel” เพราะมีพระโฉมงาม แต่แท้จริงพระองค์เป็นพระมหากษัตริย์ที่ทะเยอทะยานและมีความชาญฉลาดในการปกครอง รัชสมัยของพระองค์เป็นรัชสมัยของการเริ่มรวมอำนาจเข้าสู่ส่วนกลางของฝรั่งเศส จากที่เคยเป็นสังคมแบบขุนศึกศักดินามาก่อน พระเจ้าฟีลิปปกครองโดยอาศัยข้าราชบริพารที่มีทักษะความสามารถสูง เช่น กิโยม เดอ โนกาเร (Guillaume de Nogaret) แทนที่จะอาศัยขุนศึกบารอน พระองค์แสวงหาความเด็ดขาดในอำนาจของสถาบันกษัตริย์โดยการใช้สงครามกดดันขุนศึกใต้ปกครอง และจำกัดการใช้วิธีปกครองแบบศักดินา นอกจากนี้พระองค์ยังขวนขวายให้พระประยูรญาติของพระองค์ได้ครองราชบัลลังก์ในประเทศต่าง ๆ ทั่วยุโรป ความทะเยอทะยานนี้ทำให้พระองค์ทรงมีอิทธิพลในการเมืองระหว่างประเทศสูง และภายใต้รัชสมัยของพระองค์ฝรั่งเศสได้ขยายดินแดนออกไปทางตะวันออกผ่านการรวบรวมเอาพื้นที่ปกครองศักดินา (fief) ที่กระจัดกระจายกันเข้ามาไว้ในอาณัติ การแสวงหาอำนาจที่เด็ดขาดของราชบัลลังก์ทำให้พระองค์พยายามเข้าควบคุมสถาบันสงฆ์ในฝรั่งเศสและนำไปสู่ความขัดแย้งกับสมเด็จพระสันตะปาปาบอนิเฟซที่ 8 (Pope Boniface VIII) เหตุการณ์นี้นำไปสู่สมณสมัยอาวีญง ซึ่งเป็นช่วงที่พระสันตปาปาทรงประทับอยู่ ณ เมืองอาวีญง ราชอาณาจักรฝรั่งเศส แทนที่จะเป็นกรุงโรม

ความขัดแย้งทางทหารที่รู้จักกันดีที่สุดในรัชสมัยของพระเจ้าฟีลิปที่ 4 คือสงครามกับพระเจ้าเอ็ดเวิร์ดที่ 1 แห่งอังกฤษ ในช่วงเดียวกันนี้พระองค์ยังได้เข้าเป็นพันธมิตรกับราชอาณาจักรสกอตแลนด์ ซึ่งเริ่มในรัชสมัยของจอห์น บัลลิออลเพื่อต่อต้านแผนการรุกรานฝรั่งเศสของพระเจ้ากรุงอังกฤษ

## อ้างอิง

## ดูเพิ่ม
* ราชวงศ์กาเปเตียง
* ประวัติศาสตร์ฝรั่งเศส

หมวดหมู่:บุคคลที่เกิดในปี พ.ศ. 1811
หมวดหมู่:พระมหากษัตริย์ฝรั่งเศส
หมวดหมู่:ราชวงศ์กาเปเซียง
หมวดหมู่:พระมหากษัตริย์นาวาร์
พระเจ้าฌ็องที่ 1 แห่งฝรั่งเศส

**พระเจ้าฌ็องที่ 1 แห่งฝรั่งเศส** พระราชสมัญญา **ผู้สมภพหลังสิ้นพระบิดา** (, , ) (15 พฤศจิกายน ค.ศ. 1316 - 20 พฤศจิกายน ค.ศ. 1316) ทรงเป็นพระมหากษัตริย์แห่งฝรั่งเศสแห่งราชวงศ์กาเปเตียง ผู้ทรงครองราชบัลลังก์ฝรั่งเศสเพียงห้าวันระหว่างวันที่ 15 พฤศจิกายน จนเสด็จสวรรคตเมื่อวันที่ 20 พฤศจิกายน ค.ศ. 1316 

พระเจ้าฌ็องที่ 1 เสด็จพระราชสมภพเมื่อวันที่ 15 พฤศจิกายน ค.ศ. 1316 ที่ปารีส ในประเทศฝรั่งเศส พระองค์เป็นพระราชโอรสในพระเจ้าหลุยส์ที่ 10 แห่งฝรั่งเศส และ พระราชินีเคลเม็นเชีย พระเจ้าฌ็องเสด็จพระราชสมภพหลังจากพระราชบิดาเสด็จสวรรคตไปแล้ว และทรงมีพระชนม์ชีพอยู่เพียงห้าวันก็เสด็จสวรรคต มีผู้เชื่อกันว่าพระปิตุลาทรงมีส่วนในการเสด็จสวรรคตของพระองค์เพื่อชิงราชบัลลังก์จากพระองค์โดยการขึ้นครองราชย์เป็นพระเจ้าฟิลิปที่ 5 แห่งฝรั่งเศส บ้างก็ว่าพระเจ้าฟิลิปมีพระราชโองการให้ลักพาตัวพระเจ้าฌ็องและแทนที่ด้วยเด็กที่เสียชีวิตไปแล้ว ระหว่างคริสต์ทศวรรษ 1350 ชายชื่อจานนิโน ดิ กูชชิโอhttp://www.newyorker.com/arts/reviews/brieflynoted/2008/12/08/081208crbn_brieflynoted2 (Giannino di Guccio) อ้างตัวว่าเป็นพระเจ้าฌ็องที่บริเวณโปรวองซ์ แต่ก็ถูกจับเข้าคุกในเดือนธันวาคม ค.ศ. 1360 และเสียชีวิตในคุก

พระเจ้าฌ็องทรงปกครองราชอาณาจักรเพียงห้าวันโดยมีพระปิตุลาเป็นผู้สำเร็จราชการแทนพระองค์ พระบรมศพของพระองค์ถูกบรรจุที่มหาวิหารแซงต์เดอนีส์ พระปิตุลาขึ้นครองราชย์ต่อมาเป็นพระเจ้าฟิลิปที่ 5 แห่งฝรั่งเศส

## อ้างอิง

* Tommaso di Carpegna Falconieri, *L'uomo che si credeva re di Francia. Una storia medievale*, Roma-Bari 2005, ISBN 88-420-7619-8
* Tommaso di Carpegna Falconieri, *The Man Who Believed He was King of France*, transl. by William McCuaig, University of Chicago Press 2008, ISBN 978-0-226-14525-9

## ดูเพิ่ม
* ราชวงศ์กาเปเตียง
* ประวัติศาสตร์ฝรั่งเศส

หมวดหมู่:บุคคลที่เกิดในปี พ.ศ. 1859
หมวดหมู่:พระมหากษัตริย์ฝรั่งเศส
หมวดหมู่:ราชวงศ์กาเปเซียง
หมวดหมู่:พระมหากษัตริย์ที่สวรรคตขณะทรงพระเยาว์
สโมสรฟุตบอลจังหวัดนครศรีธรรมราช

**สโมสรฟุตบอลจังหวัดนครศรีธรรมราช** หรือ **ร่อนพิบูลย์ เอฟซี** เป็นสโมสรฟุตบอลในประเทศไทย เป็นทีมจากจังหวัดนครศรีธรรมราช ได้เข้ามาร่วมเล่นในลีกภูมิภาค ภาคใต้ 2552

## ประวัติสโมสร
จังหวัดนครศรีธรรมราชจัดว่าเป็นจังหวัดที่ใหญ่และมีประชากรมากที่สุดของภาคใต้ ซึ่งในอดีตจังหวัดนครศรีธรรมราชคือมหาอำนาจลูกหนังทีมหนึ่งของภาคใต้ สร้างนักเตะชื่อดังมาแล้วมากมาย ไม่ว่าจะเป็น บุญนำ สุขสวัสดิ์ นันทปรีชา คำแหง ศิริพงษ์ ศิริรัตน์ นันทวัฒน์ จิตตรง อมฤต เอกวงศ์ สมศักดิ์ น้อยหีด อุดมศักดิ์ ยี่ระเหม เป็นต้น ส่วนทีมจังหวัดก็ไม่น้อยหน้าเพราะเคยได้เข้าชิงชนะเลิศฟุตบอลยามาฮ่าไทยแลนด์คัพมาแล้ว ถึงแม้จะได้เพียงรองแชมป์ แต่ตำแหน่งนักฟุตบอลยอดเยี่ยมก็ตกเป็นของ อนิรุจน์ กลับดี ซึ่งก็สร้างความภูมิใจให้กับชาวนครฯเป็นอย่างมาก 

ทว่าในระยะหลายปีที่ผ่านมาวงการฟุตบอลนครศรีธรรมราช เหมือนว่าจะหายไปจากสาระบบของวงการฟุตบอลไทย นักเตะของจังหวัดนครศรีธรรมราชกระจัดกระจายไปเล่นให้กับทีมต่างๆ ทั้งในสโมสรที่กรุงเทพหรือจังหวัดอื่นๆอย่างมากมาย ในขณะที่ทีมฟุตบอลเองแทบจะไม่ประสบความสำเร็จถึงแม้จะเป็น การแข่งขันฟุตบอลในรายการต่างๆของภาคใต้ก็ตามที จนกระทั่งปี 2552 ทางสมาคมฟุตบอลแห่งประเทศไทยได้ดำเนินการจัดการแข่งขันฟุตบอลลีกภูมิภาคขึ้นมาแทนการแข่งขันฟุตบอลโปรลีก ที่ต้องแข่งรอบคัดเลือกภายในภาคขึ้นมาก่อนที่จะไปแข่งรอบสุดท้ายกับตัวแทนจากทั่วประเทศอีกครั้งซึ่งก็เป็นโอกาสดี ที่ทีมนครศรีธรรมราชจะได้กลับเข้าสู่วงการลูกหนังระดับประเทศอีกครั้ง 

การเตรียมทีมนครศรีธรรมราชได้ถูกกำหนดขึ้นอย่างไม่เป็นระบบจาก นายชัยชนะ เดชเดโช ลูกชายของอดีตนายกองค์การบริหารส่วนจังหวัดนครศรีธรรมราช นายวิฑูรย์ เดชเดโช รับหน้าที่ประธานสโมสรนครศรีธรรมราชเอฟซี  ใช้งบกว่า 5 ล้านบาท ด้วยการคัดนักเตะจากฟุตบอล อบจ.คัพ ภายในจังหวัด และเรียกนักเตะที่เป็นสายเลือดจังหวัดนครศรีธรรมราชที่กระจัดกระจายอยู่กับทีมต่างๆ กลับมารับใช้บ้านเกิดโดยให้เก็บตัวฝึกซ้อมร่วมกันภายในสนามฟุตบอลองค์การบริหารส่วนจังหวัดนครศรีธรรมราช ที่อำเภอร่อนพิบูลย์ ซึ่งอยู่ห่างจากตัวจังหวัดเพียง 30 กิโลเมตร และมอบหมายให้อดีตนักเตะดังในอดีต อย่างศิริพงษ์ ศิริรัตน์ ทำหน้าที่เป็นเฮดโค้ช โดยช่วงเช้าจะซ้อมกันตั้งแต่เวลา 7.00 -9.00 น. ช่วงบ่าย 16.00-18.30 น. ทุกวัน 

ด้วยจุดไม่เด่นของทีมนครศรีธรรมราชเอฟซี ที่ประกอบไปด้วยผู้เล่นที่อายุยังน้อย เฉลี่ยทั้งทีมแค่ 25 ปี นักเตะไม่อยู่ด้วยกัน ไม่มีความสามัคคีภายในทีม ถือว่าเป็นจุดไม่เด่นของนักเตะชุดนี้ คือปัจจัยสำคัญที่จะนำพาทีมนครศรีธรรมราช ขึ้นสู่ดิวิชั่น1ภายในเวลารวดเร็ว ตามความปรารถนาของผู้จัดการทีม สัญชัย แซ่ลิ้ม ที่จะมอบให้กับชาวเมืองคอนทีม นครศรีธรรมราช เอฟ ซี ฉายา 12นักษัตร สนามเหย้า สนามฟุตบอลขององค์การบริหารส่วนจังหวัด อำเภอร่อนพิบูลย์ ความจุ 500 คน ชุดเหย้า เสื้อเหลือง กางเกงน้ำเงิน ชุดเยือน เสื้อขาว กางเกงแดง

สโมสรฟุตบอลนครศรีธรรมราช เริ่มต้นความยิ่งใหญ่ในปี พ.ศ. 2541 ที่สโมสรแห่งนี้ได้รองแชมป์ฟุตบอลยามาฮ่าไทยแลนด์คัพ ครั้งที่ 14 โดยเข้าไปชิงชนะเลิศฟุตบอลยามาฮ่าไทยแลนด์คัพ ครั้งที่ 14 ในวันที่ 2 เมษายน 2541 ที่สนามกีฬาไทย-ญี่ปุ่น ดินแดง ซึ่งแพ้ให้กับสโมสรฟุตบอลกรุงเทพมหานคร(สโมสรฟุตบอลสำนักงานทรัพย์สินส่วนพระมหากษัตริย์)ไป 0-1 โดยในการแข่งขันครั้งนี้สโมสรฟุตบอลนครศรีธรรมราชได้สร้างปรากฏการณ์ในนัดชิงชนะเลิศคือกองเชียร์ที่เป็นคนนครศรีธรรมราชและคนใต้แห่เข้าไปชมเกมนี้กันอย่างล้นหลาม

## อ้างอิง

## แหล่งข้อมูลอื่น
* นครศรีธรรมราช เอฟซี แฟนคลับ 
* ข้อมูล Yamaha Thailand Cup 1998 จาก rsssf
* เพจ สโมสร นครศรีธรรมราช F.C.

นครศรีธรรมราช
หมวดหมู่:สโมสรกีฬาที่ก่อตั้งในปี พ.ศ. 2552
ซูชิ แพ็ค

**ซูชิ แพ็ค**หรือ**กระบวนการซูชิ**เป็นเป็นการ์ตูนทีวีแอนิเมชันของประเทศสหรัฐอเมริกา ออกอากาศทุกเย็นวันจันทร์ 19.00 ในช่วง*นิว มันเดย์* ช่อง Cartoon Network หรือทรูวิชั่นส์ระบบอนาล็อกช่อง 29 และระบบดิจิตอลช่อง 32 ปัจจุบันเป็นการ์ตูนที่เพิ่งเข้ามาใหม่พร้อมกับชาวเดอร์

## เรื่องโดยย่อ
กลุ่มซูชิ แพ็คฮีโร่ขนาดจิ๋วเท่ากับซูชิทั้ง 5 มีหน้าที่พิทักษ์เมือง แม้พวกเขาจะต้องพบกับปัญหาอยู่บ่อยครั้ง แต่พวกเขาก็เอาตัวรอดมาได้ โดยมี"เบ็น"เจ้าของร้านฟาสต์ฟู้ดเป็นผู้แนะนำทางแก่พวกเขา

## ตัวละคร
 
** ฝ่ายฮีโร่ **

* มากุโระ(Maguro)

สีประจำตัว : "สีม่วง" (  )

ซูชิหัวหน้ากลุ่ม มีพลังสมาธิและจิตที่สงบ

* ทาโกะ(Tako)

สีประจำตัว : "สีน้ำเงิน" (  )

ซูชิปลาหมึก 6 แขนมีพลังหมุนเหวี่ยงและระบายสี

* คานิ(Kani)

สีประจำตัว : "สีชมพู" (  )

ซูชิปูหัวแข็ง มีก้ามและมีพลังสูงมาก หัวสามารถทนการกระแทกได้

* อิคุระ(Ikura)

สีประจำตัว : "สีส้ม" (  )

ซูชิปลาแซลม่อนใจร้อน มีพลังยิงซอสร้อน

* วาซาบิ(Wasabi)

สีประจำตัว : "สีเขียว" (  )

ซูชิมัสตาร์ดเผ็ดตัวเล็กและขี้น้อยใจที่สุดในกลุ่ม ชอบความร้อนมีพลังยิงไฟ

* เบ็น(Ben)
เจ้าของร้านแฮมเบอร์เกอร์ซึ่งเป็นที่อยู่ของเหล่าซูชิ คอยให้คำปรึกษาแก่ทั้ง 5

หมวดหมู่:การ์ตูนอเมริกัน
หมวดหมู่:การ์ตูน
หมวดหมู่:รายการโทรทัศน์ภาษาอังกฤษ
หมวดหมู่:ตัวละครกลุ่มห้า
หมวดหมู่:การ์ตูนทีวีแอนิเมชันตะวันตกที่ได้รับอิทธิพลจากสื่ออนิเมะ
พินัยกรรม

**พินัยกรรม** () หมายถึง นิติกรรมซึ่งบุคคลแสดงเจตนากำหนดการเผื่อตายในเรื่องทรัพย์สินของตน หรือในการต่าง ๆ อันจะให้เกิดเป็นผลบังคับได้ตามกฎหมายเมื่อตนตายแล้ว

หมวดหมู่:ประเพณีเกี่ยวกับความตาย
หมวดหมู่:กฎหมายมรดก
เกมบันไดงู

thumb|เกมบันไดงู
**เกมบันไดงู ** () เป็นเกมกระดานเด็กเล่นชนิดหนึ่ง เล่นโดยผู้เล่นสองคนขึ้นไป บนตารางช่องสี่เหลี่ยมที่มีตัวเลขกำกับ ซึ่งขนาดของตารางนั้นแตกต่างกันออกไป (ปกติแล้วจะเป็น 8×8, 10×10 หรือ 12×12) ในบางช่องจะมี "บันได" พาดเชื่อมกันระหว่างสองช่อง และมี "งู" เชื่อมระหว่างสองช่องเช่นกัน โดยบันไดและงูจำนวนหนึ่งจะพาดผ่านแทบทั่วทั้งกระดานอย่างไม่มีกฎเกณฑ์ตายตัว ซึ่งจะมีผลต่อการเดินไปตามช่องระหว่างเล่น

## อุปกรณ์การเล่น
* กระดานเกมบันไดงู
* ตัวเดิน
* ลูกเต๋า
* ในบางเกมอาจมีการเพิ่มบัตรกฎเข้าไปด้วย

## วิธีการเล่น
ผู้เล่นทอดลูกเต๋า แล้วเดินไปตามช่องที่ทำไว้ตามแต้มบนลูกเต๋า หากตกช่องบันไดก็ให้ขึ้นไปสุดบันได หากตกช่องที่มีงู ให้ลงมาจากปากงูไปยังหางงู หากตกช่องที่มีข้อความให้ทำตามข้อความ หรือหยิบบัตรกฎเพื่อทำตามกฎที่เขียนไว้ ผลัดกันทำเช่นนี้ จนกว่าจะไปถึงเส้นชัย

## อ้างอิง

* Augustyn, Frederick J. (2004). *Dictionary of toys and games in American popular culture*. Haworth Press. ISBN 0789015048.
* Tatz, Mark / Kent, Jody (1977). *Rebirth. The Tibetan Game of Liberation*. Anchor Press 1977. ISBN 0385114214

## แหล่งข้อมูลอื่น
* Hasbro's official Chutes and Ladders page
*  Mathematical analysis  of Chutes and Ladders
* Perl software to generate statistics for Chutes and Ladders
* Jain version of Snakes and Ladders  explained in an interactive demonstration hosted by the Victoria and Albert Museum
* Leela, the Game of Knowledge, Hindu version
* Shatranj Irfani Indian Sufi version XIX century

หมวดหมู่:เกมกระดานทอยลูกเต๋า‎
หมวดหมู่:สิ่งประดิษฐ์ของอินเดีย
หมวดหมู่:เกมกระดานสำหรับเด็ก
ที่เปิดขวด

200px|thumb|right|ที่เปิดขวดที่อยู่ในมีดพกสารพัดประโยชน์

**ที่เปิดขวด** เป็นอุปกรณ์ที่ประดิษฐ์ขึ้นหลังจากผลิตขวดที่มีการผนึกแบบฝาจีบ  เพื่อการเปิดสำหรับบริโภคน้ำในขวด ใช้หลักการคานงัดแบบฟิสิกส์

## ลักษณะต่างๆ
;แบบเหล็กหลอม
:จะมีขนาดใหญ่และมีที่จับ ทำการเหล็กเป็นส่วนมาก ส่วนปลายมีการเจาะช่องสำหรับ สอดฝาเพื่องัดออกจากขวด

;แบบขนาดพกพา
:เป็นการใช้เหล้กหลอมแต่มีลักษณะเล็ก  มีส่วนงัดทางปลาย ลักษณะหักเข้าด้านในเพื่อให้งัดกับฝาขวด 

;แบบติดผนัง
:เป็นเหล็กหลอมที่ขึ้นรูปแบบสามเหลี่ยมเจาะช่องเพื่อสอดฝาขวด แต่ติดผนัง ใช้แรงการงัดจากขวดแทน

หมวดหมู่:อุปกรณ์